ત્યારબાદ સુરત માનવ સેવા સંઘ અને તેની સંલગ્ન સુરત સિવિલ પ્રાંગણ માં ચાલતી છાયંડો સંસ્થાની મુલાકાતે મનોજભાઈ અમને લઈ ગયા અને જે માહિતી અમને મળી તે જાણી ખરેખર આવી સંસ્થાઓને અને આવી સંસ્થાઓને દાન આપનાર દાતાશ્રીઓને સલામ કરવાનું મન થઈ જાય એટલુ અદભુત માનવસેવાનું કાર્ય આ સંસ્થા કરી રહી છે.સમાજ માં થતા બિનજરૂરી ખર્ચા બંધ કરી લોકભાગીદારીથી આવા કાર્યો થાય તો માનવ સમાજની અને જરૂરિયામંદ ની કેટલી સેવા થઈ શકે તે જાણવા મળ્યુ. સંસ્થા ધ્વારા વિવિધ મેડિકલ સેવાઓ જરૂરિયાત વાળા દર્દીઓને નજીવા દરે અથવા તો વિનામૂલ્યે ઉપલ્બ્ધ કરાવી સહાયરૂપ થઈ રહી છે. વડગામ તાલુકાના કોદરામના વતની અને મનોજ્ભાઈના પિતાશ્રીએ સંસ્થાના પ્રાંગણ માં ચાલતી દર્દીઓના સગાઓ માટેની સંસ્થામાં રૂ.૧૧,૦૦,૦૦૦ જેટલુ માતબર દાન આપ્યુ છે,જેના થકી દર્દીઓના સગાઓને માત્ર ૩ રૂ.ના ટોકન દરે ભોજન ની સુંદર સુવિધા પુરી પાડવામાં આવે છે.